**Јавно водопривредно предузеће**

**„Србијаводе“ Београд**

**Булевар уметности 2А**

**Број: Ор.3030-120/3-2016**

**Датум: 19.12.2016.**

На основу члана 55. став 1. тачка 2) и члана 60. Закона о јавним набавкама („Службени гласник РС“ бр. 124/12, 14/15 и 68/15), Јавно водопривредно предузеће „Србијаводе“ Београд, Булевар уметности 2А, као наручилац, у отвореном поступку јавне набавке објављује

**ПОЗИВ ЗА ПОДНОШЕЊЕ ПОНУДА**

1. **Назив адреса и интернет страница наручиоца**

Наручилац: Јавно водопривредно предузеће „Србијаводе“

Адреса: Београд, Булевар уметности 2А,

Телефон: 011/311-94-02; факс: 011/311-94-03

ПИБ: 100283824; Матични број: 17117106

Интернет страница: [www.srbijavode.rs](file:///C:\\Users\\Djuka\\AppData\\Local\\Microsoft\\Windows\\Temporary%20Internet%20Files\\Content.IE5\\EWXTYAWZ\\www.srbijavode.rs)

1. **Врста наручиоца**

Државно јавно предузеће

1. **Врста поступка јавне набавке**

Отворени поступак

1. **Oпис предмета набавке, назив и ознака из општег речника набавке**

Предмет јавне набавке су радови – Хитни радови на санацији оштећења водних објеката за заштиту насеља и индустријске зоне у Лучанима од великих вода реке Бјелице и њених притока.

Јавна набавка се спроводи ради отклањања последица елементарне непогоде и техничко-технолошке несреће – удеса, у складу са чл.131б-131д. Закона о јавним набавкама, а у складу са Уредбом о утврђивању државног програма хитних радова на санацији ошећења водних објеката за заштиту насеља и индустријске зоне у Лучанима од великих вода реке Бјелице и њених притока („Службени гласник РС”, број 88 од 28.10.2016. године).

Ознака и назив из Општег речника набавке: 45246000-3 Радови на регулацији река и радови на заштити од поплава.

1. **Критеријум, елементи критеријума за доделу уговора**

Критеријум за оцењивање понуда и доделу уговора је најнижа понуђена цена

1. **Начин преузимања конкурсне документације**

Конкурсна документација се може преузети са Портала Управе за јавне набавке – [www.portal.ujn.gov.rs](http://www.portal.ujn.gov.rs) или са сајта наручиоца [www.srbijavode.rs](http://www.srbijavode.rs) или на адреси Наручиоца: Булевар уметности 2А, Нови Београд, канцеларија 206, радним даном од 800-1500 часова.

Преузимање CD-а са техничком документацијом, потребнe за припремање понуде за предметну јавну набавку, врши се уз писано овлашћење за преузимање (заведено, потписано и оверено печатом) у просторијама ЈВП „Србијаводе“ (Булевар уметности 2А, Нови Београд) сваког радног дана у периоду од 800 - 1500 часова, канцеларија 206, други спрат.

Увид у техничку документацију може се извршити на истом месту и у исто време.

1. **Начин подношења понуде и рок**

Понуђач понуду подноси непосредно или путем поште (препорученом пошиљком) у затвореној коверти или кутији затвореној на начин да се приликом отварања понуда може са сигурношћу утврдити да се први пут отвара. На полеђини коверте или на кутији уписује се назив и адреса понуђача. У случају да понуду подноси група понуђача, на коверти је потребно назначити да се ради о групи понуђача и уписују се називи и адреса свих учесника у заједничкој понуди.

Понуда се доставља на адресу: Јавно водопривредно предузеће „Србијаводе“ Београд, Булевар уметности 2А (11070 Нови Београд)*,* са назнаком: **,,Понуда за јавну набавку радова - Хитни радови на санацији оштећења водних објеката за заштиту насеља и индустријске зоне у Лучанима од великих вода реке Бјелице и њених притока (ЈН 120/2016) - НЕ ОТВАРАТИ”.** Понуда се сматра благовременом уколико је примљена од стране наручиоца до **30.12.2016. годинедо 1100 часова***.*

1. **Место време и начин отварања понуде**

Отварање понуда обавиће се комисијски, на дан истека рока за подношење понуда **30.12.2016. године са почетком у 1110**часова на адреси наручиоца ЈВП „Србијаводе“ Београд, Булевар уметности 2А, Нови Београд, сала на I спрату.

1. **Услови под којима представници понуђача могу учествовати у поступку отварања понуда**

Оверено и потписано пуномоћје за овлашћеног представника понуђача за присуствовање отварању понуде доставља се уз понуду (као посебно писмено) или се предаје Комисији за јавну набавку најкасније на отварању понуда. Директор, као овлашћени представник понуђача, Комисији за јавну набавку даје на увид личну карту и извод из Агенције за привредне регистре (Комисија може и без достављања наведеног извода проверити тај податак на сајту Агенције за привредне регистре).

1. **Рок за доношење одлуке о додели уговора**

Одлуку о додели уговора наручилац ће донети у оквирном року од три радна дана од дана отварања понуда.

1. **Лице за контакт:**

Дарко Јањић, дипл. грађ. инж. email: darko.janjic@srbijavode.rs

Након преузимања конкурсне докуменатације заинтересована лица могу искључиво у писаном облику тражити од Наручиоца додатне информације или појашњења у вези са припремањем понуде, у складу са Законом, на е-mail: [office.jn@srbijavode.rs](mailto:office.jn@srbijavode.rs)

**Комисија за јавну набавку:**

|  |  |
| --- | --- |
| Звонимир Коцић, дипл. грађ. инж. | Виолета Костић, дипл.правник |
| Милена Крахтис, дипл. економиста | Ана Игњатовић, дипл. грађ. инж. |